edisjonsplikt
Store norske leksikon,Jus,Prosess,Prosess generelt
Edisjonsplikt er plikt til under en sivil rettssak å fremlegge dokumenter eller andre ting i retten.
Bestemmelser om edisjonsplikt står i tvisteloven av 17. juni 2005 kapittel 26, hvor det blant annet heter i § 26–5 at enhver har plikt til å stille til rådighet som bevis gjenstander vedkommende har hånd om eller kan skaffe til veie. I § 26-4 om personer som bevis heter det at personer plikter å stille seg til rådighet for undersøkelse i den utstrekning dette kan gjennomføres uten uforholdsmessig belastning og ikke er krenkende. Les mer i Store norske leksikon sivil rettssak